মে মাসের শুরুতেই মাধ্যমিক পরীক্ষার ফল প্রকাশ, দিন ঘোষণা পর্ষদের

কলকাতা: মাধ্যমিকের ফল (Madhyamik 2025 Result) প্রকাশ্যের দিনক্ষণ ঘোষণা করল মধ্যশিক্ষা পর্ষদ। আগামী ২ মে প্রকাশিত হবে মাধ্যমিক পরীক্ষার ফল। পরীক্ষার ৭০দিনের মাথায় ফল প্রকাশ করবে মধ্যশিক্ষা পর্ষদ (West Bengal Board of Secondary Education)। ফল ঘোষণা পর পর্ষদের ওয়েবসাইটে দেখা যাবে রেজাল্ট। সুপ্রিম কোর্টের নির্দেশে ২৬ হাজার শিক্ষক-শিক্ষিকা চাকরিহার। রাজ্যের বিভিন্ন স্কুলে শিক্ষকদের সংকট দেখা দিয়েছে। এরপর মাধ্য়মিক ও উচ্চমাধ্যমিকের ফলাফল সঠিক সময়ে বের হবে কি না তা নিয়ে সংশয় তৈরি হয়েছিল। তবে এবার জানা গিয়েছে ২রা মে বের হবে মাধ্য়মিকের ফলাফল।

মাধ্যমিক পরীক্ষার ফল প্রকাশিত হবে আগামী ২ মে। বিজ্ঞপ্তি দিয়ে জানালো মধ্যশিক্ষা পর্ষদ। ওই দিন সকাল ৯টায় সাংবাদিক বৈঠক করে আনুষ্ঠানিক ভাবে ফল প্রকাশ করবেন পর্ষদ সভাপতি রামানুজ গঙ্গোপাধ্যায়। সকাল সাড়ে ৯টা থেকে এসএমএস ও পর্ষদ ওয়েবসাইটের মাধ্যমে ফল জনা যাবে। প্রসঙ্গত, এ বছর মাধ্যমিক পরীক্ষা শুরু হয়েছিল ১০ ফেব্রুয়ারি ও শেষ হয় ২২ ফেব্রুয়ারি। এবছর মাধ্যমিক পরীক্ষার্থীর সংখ্যা ছিল ৯ লক্ষ ৮৪ হাজার ৮৯৪। যা গত বছরের থেকে ৬২ হাজারেরও বেশি।

আরও পড়ুন:এসএসসি তালিকা বিতর্ক অব্যাহত! এবার কী হল দেখে নিন

অন্য খবর দেখুন